Marine Le Pen

Marion Anne Perrine Le Pen, brudet evel Marine Le Pen, bet ganet d'ar 5 a viz Eost 1968 e Neuilly-sur-Seine, zo ur bolitikerez c'hall. Merc'h eo da Jean-Marie Le Pen ha penn ar strollad broadelour gall Front National etre 2011 ha 2021, adanvet ganti Rassemblement National e 2018.

Emouestlet eo he e bed ar politikerezh er strollad Front National ; bet eo e-karg meur a gannad lec'hel abaoe 1998 (kuzulierez rannvroel en Île-de-France, e Nord-Pas-de-Calais ha goude-se en Hauts-de-France, kuzulierez ti-kêr Hénin-Beaumont) ; ur sez he deus e Parlamant Europa abaoe 2004 ; bez' ez eo kenbrezidantez ar c'hengevread strolladoù broadelour Europe des nations et des libertés (ENL).

Dilennet e oa bet e penn ar strollad Front national e-kerzh kendiviz Tours e miz Genver 2011, da gemer lec'h he zad Jean-Marie Le Pen, a oa krouer ha penn ar strollad. Pa oa kannadez ar Front National da-geñver dilennadegoù prezidant Bro-C'hall 2012, e tizhas an trede plas nemetken en dro gentañ, gant 17,90 % eus ar mouezhioù. Kannadez e voe adarre e 2017, ma teuas a-benn da dizhout an eil tro gant 21,30 %, a-dreñv Emmanuel Macron. Bez' ez eo an eil maouez o tizhout an eil tro e dilennadegoù prezidant e Bro-C'hall.

Marine Le Pen a oa bet lakaet war listenn an Time, an Time 100, ul listenn eus ar c'hant den galloudusañ dre ar bed e 2011 ha 2015. 

En eil tro dilennadegoù prezidant Bro-C'hall 2017 e oa en em gavet Emmanuel Macron, penn ar strollad En Marche, e-tal Marine Le Pen, prezidantez ar strollad broadelour gall Front National.

 Justis 
D'an 31 a viz Meurzh 2025 eo kondaonet Marine le Pen d'ur c'hastiz andilennadusted da dalvezout raktal evit pemp bloaz. Kondaonet eo bet hi evit afer ar skoazellerien parlamantel https://www.ouest-france.fr/politique/marine-le-pen/direct-proces-du-rn-marine-le-pen-sera-t-elle-condamnee-et-declaree-ineligible-verdict-ce-matin-bf6c6995-6978-4bc1-86d0-80d9a7a2527f. Dre-se ne c'hell ket bezañ war ar renk evit dilennadegoù prezidantel Bro-C'hall 2027. Ne vez ket rebechet dezhi bezañ bet pinvidikaet dre bogoderezh fontoù foran met bezañ arc'hantaouet ar strollad politikel Front National d'ar mare-se.

 Notennoù ha daveennoù 

Rummad:Ganedigezhioù 1968
Rummad:Politikourien Bro-C'hall
Rummad:Politikourezed
Rummad:Broadelourien c'hall